09/07/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020/20118. Convocatoria para a Residencia do IES Calvo Sotelo curso 2020-2021

CONVOCATORIA PARA A UTILIZACIÓN DE SERVIZOS NA RESIDENCIA DE ESTUDANTES DO IES CALVO SOTELO DURANTE O CURSO 2020/2021 Consonte coa liña de apoio aos concellos prevista na Lei 5/97 de administración local de Galicia, arts.109 e 118, procede ofertar á xuventude da provincia da Coruña, os recursos cos que conta a Deputación provincial no IES Calvo Sotelo, que dispón de servizos de residencia e comedor, para realizar os estudos de Ciclos Formativos de Formación Profesional de grao básico, medio e superior.1.–Obxecto da convocatoria. A presente convocatoria vai dirixida a ofertar os seguintes servizos durante o curso 2020-2021: * Servizo de residencia * Servizo de media-pensión * Servizo de tique comedor/día 2.–Prazas ofertadas. A residencia ten capacidade para 53 prazas. Debido á situación sanitaria motivada polo COVID-19, o número de prazas ofertadas pode variar atendendo ás indicacións das autoridades pertinentes. Na páxina web do centro e no taboleiro de anuncios do IES publicaranse o n.º de prazas reservadas e prazas ofertadas segundo o seguinte procedemento: 1.º.–Quedarán reservadas as prazas correspondentes ao alumnado do IES Calvo Sotelo que promocione para segundo curso.2.º.–Tamén quedarán reservadas 10 prazas para o alumnado de F. P. de grao básico de nova adxudicación, cuxa convocatoria de matrícula está establecida en setembro.3.º.–Unha vez establecidas as prazas de reserva, serán ofertadas as restantes.3.–Solicitantes. Poderán solicitar os servizos ofertados as persoas que cumpran as seguintes condicións: 3.1.–Formar parte do alumnado do IES Calvo Sotelo e non estar residindo no Concello da Coruña no momento da solicitude.3.2.–Con carácter excepcional e sempre que existan prazas vacantes, poderanse ter en conta circunstancias especiais ou situacións familiares graves, que precisen do uso de calquera dos servizos ofertados.3.3.–Ás persoas solicitantes que non promocionen de curso só se lles adxudicará praza, no caso de que existan vacantes unha vez rematado o proceso de adxudicación de xullo ou setembro.3.4.–As persoas que estean en posesión ou reúnan os requisitos necesarios para obter o título académico correspondente a un determinado nivel e modalidade educativa ou a un determinado ciclo formativo, non poderán obter praza de residencia para realizar estudos do mesmo nivel ou dun nivel equivalente. Non se aplicará esta causa de incompatibilidade cando, rematado o proceso de adxudicación de setembro, sigan existindo prazas vacantes.4.–Baremo. No suposto de que o número de solicitudes sexa superior ás prazas ofertadas, aplicarase o seguinte baremo de adxudicación: A) Certificación académica: ata 10 puntos. O rendemento académico valorarase numericamente en función da nota media que resulte do certificado oficial de notas do curso académico inmediatamente anterior (2019/2020). A nota media será a media aritmética das cualificacións numéricas obtidas, expresadas con dúas cifras decimais. No caso de cualificacións expresadas de forma cualitativa, efectuarase a súa conversión á necesaria expresión numérica segundo a seguinte táboa de equivalencias: – Aprobado= 5,5 puntos – Ben = 6,5 puntos – Notable = 8 puntos – Sobresaliente = 9 puntos – Matrícula de honra = 10 puntos B) Por circunstancias persoais, familiares, sociais e económicas das cales derive unha problemática específica, así como o feito de residir en zonas con grandes dificultades de escolarización, poderán ser consideradas como supostos excepcionais e poderá outorgarse unha puntuación adicional de ata 10 puntos. Para tal efecto, á vista da solicitude e demais documentación que achegue a persoa interesada, a Comisión de Valoración resolverá de forma motivada. C) En caso de empate, empregarase o criterio de desempate recollido no art.29.3 da Orde do 12 de marzo de 2013 da Consellería de Educación e Ordenación Universitaria, que pode consultarse na seguinte ligazón: https://www.edu. xunta. es/admisionalumnado/BaremoLetrasListaxe-buscar. action 5.–Prezos públicos para o curso 2020-2021. De acordo coa Ordenanza fiscal correspondente, as tarifas para o curso 2020-2021 son as seguintes: * Servizo de residencia: 217,70 € mensuais * Servizo de media-pensión: – Media-Pensión 5 días, 64,75 €/mes – Media-Pensión 4 días, 51,80 €/mes – Media-Pensión 3 días, 38,85 €/mes – Media-Pensión 2 días, 25,90 €/mes * Servizo de tique comedor/día: 4,90 € diarios Polo que se refire á obriga de pagamento, exencións, redución de tarifas e normas de xestión, será de aplicación o establecido na Ordenanza fiscal n.º 12. Convén sinalar que tal como figura no artigo 4.3 da citada Ordenanza “unha vez iniciada a prestación dos servizos de residencia e media pensión, só excepcionalmente, e por causa sobrevida convenientemente xustificada, poderá tramitarse subexpediente de solicitude de redución de factura prevista”. A condición de adxudicatario/a de praza de residencia con exención ou bonificación do prezo público correspondente, é compatible coas axudas da convocatoria xeral de bolsas para o estudo, agás aquelas que teñan como compoñente o pagamento de gastos de comedor e/ou residencia.6.–Documentación. As solicitudes, tanto para o alumnado novo como para aqueles que xa tiveron residencia no curso 2019/20 e desexen continuar estudos, deberán formularse no modelo normalizado que se facilitará no IES Calvo Sotelo ou que poderá descargarse na páxina web do IES, na seguinte ligazón: http://www.iescalvosotelo.com/A solicitude deberá ser presentada na secretaría do IES coa seguinte documentación: 1.º.–Certificación académica do último curso realizado.2.º.–Fotocopia do DNI da persoa solicitante e dos/as seus/súas representantes legais, de ser o caso.3.º.–Certificado de convivencia familiar.4.º.–Documentación acreditativa da situación socio-económica da unidade familiar: Aos efectos do establecido nos artigos 3 e 4.3 da Ordenanza n.º12 Reguladora do Prezo Público por servizos na residencia de estudantes do IES Calvo Sotelo, se entenden incluídos no cómputo dos membros da unidade familiar, aquelas persoas que dean dereito a aplicar o mínimo por descendente, segundo a normativa reguladora do IRPF. Todos aqueles que soliciten a exención ou as reducións reguladas nos mencionados artigos, deberán presentar a documentación acreditativa da situación socio-económica da unidade familiar así considerada. – Achegarase unha copia completa e selada da declaración formulada para o pagamento do imposto sobre a renda das persoas físicas correspondente ao ano 2019. No caso de non ter a obriga de presentala, achegarán un certificado de Facenda no que conste este feito, e acompañarase das nóminas dos ingresos familiares. – Ademais, de ser o caso, achegaranse os xustificantes de prestacións por desemprego, xustificantes de pensións, certificación de desemprego, prestacións sociais, etc. – As persoas non obrigadas ao pagamento, exentas por familia numerosa e as que se acollan á redución da tarifa, deberán solicitalo expresamente na Deputación no momento da presentación da solicitude de prestación do servizo e deberán presentar a documentación acreditativa das circunstancias que lle permitan aplicar a correspondente exoneración de pagamento. – Informe dos Servizos Sociais do concello de residencia da persoa solicitante, ou da Deputación, de ser o caso, naqueles supostos nos que exista unha problemática asistencial ou concorra unha circunstancia especial. – Achegarase a documentación que proceda, para acreditar situacións familiares especiais: orfandade, discapacidade física, psíquica ou sensorial, enfermidade, vítimas de violencia de xénero, familias monoparentais, etc.5.º.–Certificación orixinal dos datos bancarios para o pago do prezo, segundo modelo aprobado pola Deputación, (na sección se Servizos tributarios - impresos - domiciliación de recibo - orde de domiciliación) ou na seguinte ligazón: https://www.dacoruna. gal/files/1715/9119/0210/Anexo_2-DOMICILIACION_-_C__SEPA_PDF_FORMULARIO. pdf – A efectos de notificación da orde de domiciliación, é preciso achegar no impreso de solicitude de servizos na residencia a dirección de correo electrónico do titular da conta bancaria adxunta. A documentación que se entregue en fotocopia terá que estar compulsada: * Ou pola secretaría do IES Calvo Sotelo. * Ou pola secretaría do concello de residencia ou funcionario/a habilitado/a para o efecto * Ou perante notario 7.–Prazos e lugar de presentación de solicitudes. Os prazos de presentación das solicitudes serán os mesmos que estableza a Consellería de Educación para a matriculación nos Ciclos Formativos. As solicitudes presentaranse na secretaría do IES Calvo Sotelo, en horario de 9:30 a 13:30 horas.8.–Comisión de Valoración Para a tramitación do proceso de adxudicación de prazas de residencia constituirase unha Comisión de Valoración integrada por: – O Director do IES – A Orientadora do IES – O Xefe de Residencia do IES – A Coordinadora da Residencia 9.–Adxudicación. A adxudicación das prazas na residencia do IES Calvo Sotelo seguirá o seguinte procedemento: 1.º.–Adxudicación provisional: Unha vez revisada a documentación por parte da Comisión de Valoración, aprobarase unha adxudicación provisional de persoas admitidas na que se incluirán todas as solicitudes que cumpran as condicións establecidas na base 3 desta convocatoria. Esta adxudicación provisional será aprobada polo Consello Escolar para cada unha das convocatorias, e publicarase no taboleiro de anuncios do Centro e na páxina web do IES Calvo Sotelo. – Primeira adxudicación: durante a primeira quincena de setembro. – Segunda adxudicación: durante a segunda quincena de setembro. As persoas interesadas poderán presentar reclamacións nun prazo de 5 días hábiles, a partir do seguinte ao da publicación. As reclamacións serán resoltas nun prazo de 3 días naturais.2.º.–Adxudicación definitiva: As persoas incluídas na adxudicación provisional, obterán a praza definitiva despois de que o Centro acredite a súa admisión no IES Calvo Sotelo e a formalización da matrícula correspondente. A adxudicación definitiva aprobarase por resolución da Presidencia e nela farase constar o importe do prezo público que se terá que aboar, en aplicación do disposto na Ordenanza fiscal reguladora. Esta resolución porá fin á vía administrativa e poderase recorrer de conformidade co disposto na Lei 39/2015, do 1 de outubro, do procedemento administrativo común das administracións públicas.3.º.–Se tras o proceso de adxudicación definitiva queda algunha praza vacante, acudirase á listaxe de suplentes respectando a orde de prelación.10.–Mantemento e reserva de praza de residencia. A admisión como residente e a formalización da dita admisión, supón a aceptación das normas de organización e funcionamento da residencia do IES Calvo Sotelo por parte do alumnado. A perda da condición de alumna/o determinará a perda da praza de residencia. Igualmente, perderase a praza de residencia como consecuencia de sanción disciplinaria ou baixo rendemento académico, de acordo coa normativa vixente e logo do oportuno expediente. A falsidade de datos ou falsificación de documentos que se presenten, calquera que sexa o momento en que se demostre a inexactitude, terá como consecuencia a perda dos dereitos das persoas solicitantes, sen prexuízo doutras responsabilidades á que dea lugar, despois da apertura do correspondente expediente.11.–Protección de datos. Os datos persoais recollidos serán incorporados e tratados nos seguintes ficheiros: alumnado do IES Calvo Sotelo cuxa finalidade é a xestión administrativa e académica do IES Calvo Sotelo, inscrito na Axencia Española de Protección de Datos co número do inscrición 2083510385. Estes datos poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante dela é Avda. Porto da Coruña n.º 2.15003 A Coruña. Todo o cal se informa en cumprimento do disposto no artigo 5 da Lei orgánica 15/1999, do 13 de decembro, de protección de datos de carácter persoal e a súa normativa de desenvolvemento. A Coruña, 30 de xuño de 2020. O presidente, O secretario, Valentín González Formoso José Luis Almau Supervía